ઓસ્ટ્રેલિયા સામેની વર્તમાન વન-ડે સિરીઝમાં અત્યાર સુધી યૂઝવેન્દ્ર ચહલ અને કુલદીપ યાદવે મેળવેલી સફળતા માટેનો શ્રેય ઘણે અંશે ભૂતપૂર્વ લેગસ્પિનર નરેન્દ્ર હિરવાણીને જાય છે, જેઓ હાલ નેશનલ ક્રિકેટ એકેડેમીના હેડ સ્પિન કોચ છે. એમણે જ ભારતીય ટીમમાં સ્પિનરોની સંખ્યા વધારી આપી છે. આ ટૂકડીમાં રવિચંદ્રન અશ્વિન અને રવિન્દ્ર જાડેજા જેવા અનુભવી છે તો ચહલ, યાદવ અને અક્ષર પટેલ જેવા પ્રમાણમાં ફ્રેશ બોલરો છે.